stanford-oval/wikipedia huggingface dataset:
วนอุทยานถ้ำจัน
สถานที่ท่องเที่ยวภายในวนอุทยาน

ถ้ำธารสวรรค์,ถ้ำวัวแดง จะมีลักษณะคล้ายกับถ้ำเสือดาวซึ่งจะมีหินงอกหินย้อยสวยงามมากเช่นเดียวกัน
ถ้ำเสือดาว มีลักษณะเป็นโพรงมีทางเข้าได้หลายทางสลับซับซ้อน เป็นอย่างมาก มีหินงอก หินย้อย ซึ่งมีลักษณะเด่น สวยงามมากเช่นกัน
ถ้ำเต่า มีลักษณะภายในสวยงามมาก มีเสาหินขนาดใหญ่ และมีหินงอก หินย้อย คล้ายรูปสัตว์หลายชนิด เช่น งูจงอาง , เต่า เป็นต้น
ถ้ำเจดีย์ ดูตามรูปพรรณลักษณะ ภายนอกคล้ายกับเจดีย์องค์ใหญ่ มีหินก่อตัวเรียงขึ้นเป็นแนว และตามซอกหิน มีต้นจันผาขึ้นอยู่ทั่วไป
ถ้ำจัน ตั้งอยู่ หมู่ที่ 1 บ้านน้ำหมีใหญ่ ตำบลผักขวงแต่เดิมเรียกว่าถ้ำค้างคาว เพราะมีค้างคาวเป็นจำนวนมาก มีลักษณะเป็นห้องโถงใหญ่ คล้ายห้องประชุมภายในถ้ำ และมีหินย้อยภายในสลับซับซ้อนเป็นห้อง ๆ ทั้งหมด 9 ชั้น เรียกแตกต่างกันเช่น ถ้ำจันทน์ ถ้ำเสือดาว ถ้ำจงอาง และถ้ำอื่น ๆ บนภูเขาประกอบไปด้วยต้นจันทน์ผาขึ้นอยู่โดยรอบมากมายระยะห่างจากที่ว่าการอำเภอทองแสนขันประมาณ 27 กิโลเมตร สถานที่ร่มเย็นเป็นแหล่งพักผ่อน หินงอกหินย้อยภายในถ้ำ สัสันสวยงามมาก อากาศบริสุทธิ์
ภูมิอากาศ

วนอุทยานถ้ำจันตั้งอยู่ในเขตลมมรสุมเขตร้อนชื้นมีพันธุ์ไม้ที่หายากคือ "จันผา "มีลักษณะเด่นคือ ขึ้นในพื้นที่สันเขาและซอกหินได้ดี และทนแล้ง ซึ่งนิยมนำไปปลูกเป็นไม้ประดับและมีราคาแพง
การเดินทาง

วนอุทยานถ้ำจัน" อยู่ห่างจากตัวเมืองอุตรดิตถ์ประมาณ 45 กิโลเมตร โดยมีถนนป่าขนุน - วังผาชันตัดผ่าน นักท่องเที่ยวที่จะมาท่องเที่ยวสามารถที่จะแวะชม บ่อเหล็กน้ำพี้,วนอุทยานถ้ำจัน วนอุทยานสักใหญ่ โดยใช้เส้นทางเดียวกันเส้นทางการคมนาคมการเดินเข้าสู่ตำบลทางรถยนต์ถนนเป็นถนนลาดยางสภาพพื้นที่และสาธารณูปโภคไฟฟ้า น้ำประปาหมู่บ้าน โทรศัพท์มือถือและโทรศัพท์สาธารณะ
พระพุทธรูปภายในถ้ำจัน
ภายนอกถ้ำจัน
แหล่งข้อมูลอื่น

http://www.geocities.com/pukkung_onjira/%5Bลิงก์เสีย%5D
รายชื่อภาพยนตร์ไทย พ.ศ. 2523

| หลวงตา (2523) | บทประพันธ์:  แพร เยื่อไม้ | ผู้สร้าง:  ไฟว์สตาร์โปรดักชั่น | ผู้กำกับ:  เพิ่มพล เชยอรุณ | นำแสดงโดย:  ล้อต๊อก, จตุพล ภูอภิรมย์, สุพรรษา เนื่องภิรมย์, รอง เค้ามูลคดี, ทาริกา ธิดาทิตย์, มยุรฉัตร เหมือนประสิทธิเวช | ฉายวันที่ 20 กันยายน พ.ศ. 2523 |
| เหนือนักเลง (2523) |  | ผู้สร้าง:  สันติสุชาสโคป | ผู้กำกับ:  จรัญ พรหมรังสี | นำแสดงโดย:  สมบัติ เมทะนี, รสริน จันทรา, ดวงใจ หทัยกาญจน์, ลักษณ์ อภิชาติ, ดามพ์ ดัสกร, เทพ เทียนชัย | ฉายวันที่ 12 กรกฎาคม พ.ศ. 2523 |
| อารมณ์ (2523) |  |  | ผู้กำกับ:  จักรัตน์ วีรสาร | นำแสดงโดย:  ชลิต เฟื่องอารมย์, นันทนา เงากระจ่าง, โรเบิร์ต (ทูน) หิรัญทรัพย์, รัตนาภรณ์ อินทรกำแหง, กาญจนา นาควัชระ |  |
| อารีดัง (2523) | บทประพันธ์:  พลาย มะลิวัลย์ | ผู้สร้าง:  ไฟว์สตาร์โปรดักชั่น | ผู้กำกับ:  แจ๊สสยาม | นำแสดงโดย:  จตุพล ภูอภิรมย์, วาสนา สิทธิเวช, ชอง ซุน มี, ไกรลาศ เกรียงไกร, คาง เค ซิก, มินวู | ฉายวันที่ 28 มิถุนายน พ.ศ. 2523 |
| อินทรีแดง ตอนพรายมหากาฬ (2523) | บทประพันธ์:  เศก ดุสิต | ผู้สร้าง:  พาราไดซ์ฟิล์ม | ผู้กำกับ:  ส.อาสนจินดา | นำแสดงโดย:  กรุง ศรีวิไล, อรัญญา นามวงศ์, นิรุตติ์ ศิริจรรยา, สายัณห์ จันทรวิบูลย์, เมตตา รุ่งรัตน์, ลักษณ์ อภิชาติ | ฉายวันที่ 2 กุมภาพันธ์ พ.ศ. 2523 |
| อีพริ้ง คนเริงเมือง (2523) | บทประพันธ์:  สุวรรณี สุคนธา | ผู้สร้าง:  สหมงคลฟิล์ม | ผู้กำกับ:  เริงศิริ ลิมอักษร | นำแสดงโดย:  วิยะดา อุมารินทร์, พอเจตน์ แก่นเพชร, นพพล โกมารชุน, รณ ฤทธิชัย, ส.อาสนจินดา, อุเทน บุญยงค์ | ฉายวันที่ 2 สิงหาคม พ.ศ. 2523 |
| อุกาฟ้าเหลือง (2523) |  | ผู้สร้าง:  สหมงคลฟิล์ม | ผู้กำกับ:  หม่อมเจ้าชาตรีเฉลิม ยุคล | นำแสดงโดย:  ยมนา ชาตรี, อรวรรณ เชื้อทอง, ส.อาสนจินดา, กิตติ ดัสกร, เตือนตา ตรีมงคล, โสธร รุ่งเรือง |  |
| ไอ้ขุนเพลง (2523) |  | ผู้สร้าง:  เมตตาโปรดักชั่น | ผู้กำกับ:  ไพฑูรย์ รตานนท์ | นำแสดงโดย:  ไพรวัลย์ ลูกเพชร, พิศมัย วิไลศักดิ์, นิดา สุขสันต์, กรุง ศรีวิไล, สมศักดิ์ ชัยสงคราม, ส.อาสนจินดา, ดามพ์ ดัสกร, สีเทา | ฉายวันที่ 12 เมษายน พ.ศ. 2523 |
| ไอ้จู๋ (2523) |  |  | ผู้กำกับ:  ศุภักษร | นำแสดงโดย:  เนาวรัตน์ ยุกตะนันท์, อภิศักดิ์ เจตสมมา, ปาริจฉัตร นนทรี, ธานี ศรีสว่าง | ฉายวันที่ 23 สิงหาคม พ.ศ. 2523 |
| ไอ้ถึกทหารโข่ง (2523) |  |  | ผู้กำกับ:  จรัญ พรหมรังสี | นำแสดงโดย:  สมบัติ เมทะนี, นันทิดา แก้วบัวสาย, เทพ เทียนชัย, ล้อต๊อก, ลักษณ์ อภิชาติ, สายัณห์ จันทรวิบูลย์, สมศักดิ์ ชัยสงคราม |  |
| ไอ้หนังเหนียว (2523) |  |  | ผู้กำกับ:  วัชระ | นำแสดงโดย:  สมบัติ เมทะนี, สุพรรษา เนื่องภิรมย์, ล้อต๊อก, สีเทา, ชูศรี มีสมมนต์, พงษ์ศักดิ์ จันทรุกขา | ฉายวันที่ 6 มิถุนายน พ.ศ. 2523 |
วงศ์นกกา

| วงศ์นกกา ช่วงเวลาที่มีชีวิตอยู่: ไมโอซีนตอนกลาง-ปัจจุบัน  PreꞒ Ꞓ O S D C P T J K Pg N      |
| --- | --- |

นกขุนแผน (Urocissa erythrorhyncha)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
ชั้นย่อย:: Neornithes
ชั้นฐาน:: Neoaves
อันดับ:: Passeriformes
อันดับย่อย:: Passeri
อันดับฐาน:: Corvida
วงศ์ใหญ่:: Corvoidea
วงศ์:: Corvidae Vigors, 1825

สกุล
 ดูในเนื้อหา

การกระจายพันธุ์
วงศ์กา เป็นวงศ์ของนกร้องเพลงจับคอน ประกอบไปด้วย นกกา, นกเรเวน, นกกาน้อย, นกกาภูเขา, นกสาลิกา และ นกกะลิงเขียด มีมากกว่า 120 ชนิด ใช้ชื่อวงศ์ว่า Corvidae
นกในวงศ์นี้เป็นนกที่เฉลียวฉลาด  รู้ทราบถึงตนเองจากกระจก และรู้จักการใช้เครื่องมือเพื่อเพิ่มความสามารถ) ซึ่งจะพบในมนุษย์และสัตว์เลี้ยงลูกด้วยนมชั้นสูงบางชนิดเท่านั้น นกในวงศ์นี้มีขนาดกลางถึงใหญ่ ปากและขาแข็งแรงผลัดขนปีละครั้ง
นกในวงศ์นี้พบได้เกือบทั่วโลกยกเว้นปลายทวีปอเมริกาใต้และขั้วโลก โดยมากจะพบในอเมริกากลางและอเมริกาใต้ เอเชียใต้ และ ทวีปยูเรเชีย และในทวีปแอฟริกา, ออสตราเลเซีย และ อเมริกาเหนือพบแห่งละประมาณ 10 ชนิด
แหล่งข้อมูลอื่น

Corvidae videos เก็บถาวร 2016-03-14 ที่ เวย์แบ็กแมชชีน on the Internet Bird Collection
corvids.de - Corvids-Literature-Database
Corvidae sounds on xeno-canto.org
Corvid Corner เก็บถาวร 2022-01-08 ที่ เวย์แบ็กแมชชีน A site about the Corvidae
AvesNoir A site about corvids in art, culture, and literature.
Rooks reveal remarkable tool use
Clever New Caledonian crows can use three tools
วัดสัมปทวน (จังหวัดฉะเชิงเทรา)

| วัดสัมปทวน |
| --- | --- |

ชื่อสามัญ: วัดสัมปทวน, วัดสัมปทวน (นอก), วัดสัมปทวนนอก
ที่ตั้ง: ตำบลบางแก้ว อำเภอเมืองฉะเชิงเทรา จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสัมปทวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอเมืองฉะเชิงเทรา จังหวัดฉะเชิงเทรา
วัดสัมปทวน หรือป้ายวัดเขียนว่า วัดสัมปทวน (นอก) เดิมชื่อ วัดสวนพริก (นอก) สร้างขึ้นปลายสมัยกรุงธนบุรี โดยพระภิกษุอินและชาวบ้าน มีตำนานว่าในอดีตมีพี่น้องสามองค์ ได้แก่ หลวงพ่อโสธร หลวงพ่อวัดบ้านแหลม และหลวงพ่อโตวัดบางพลีใหญ่ใน ลอยตามน้ำมาจากภาคเหนือ เมื่อผุดที่แม่น้ำบางปะกงบริเวณบ้านสวนพริก ทั้งสามองค์เกิดลอยทวนน้ำ ชาวบ้านพยายามดึงขึ้นจากน้ำแต่ไม่สำเร็จ พระทั้งสามองค์ได้จมหายไป ชาวบ้านจึงเรียกบ้านสวนพริกว่า บ้านสามพระทวน ต่อมาจึงเพี้ยนมาเป็น สัมปทวน จากข้อมูลกรมการศาสนาระบุว่าตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อ พ.ศ. 2480
อุโบสถที่มีลายปูนปั้นอยู่บนชายคาระเบียงโบสถ์แสดงภาพพระเวสสันดรชาดก อีกด้านหนึ่งเป็นภาพวิถีชีวิตชาวแปดริ้วในอดีต ที่สร้างขึ้นในสมัยพระพุทธิรังสีมุนีวงศ์ (ฮ้อ พรหมโชโต) เป็นเจ้าอาวาส งานปูนปั้นเหล่านี้มีช่างปั้นคือนายเซียนกี่ แซ่โหง้ว พร้อมด้วยลูก ๆ อีก 4 คน ทำหน้าที่เป็นผู้ช่วย
รายการข้อมติคณะมนตรีความมั่นคงแห่งสหประชาชาติ

หน้านี้คือ รายการข้อมติคณะมนตรีความมั่นคงแห่งสหประชาชาติ เป็นข้อมติสหประชาชาติที่สมาชิกคณะมนตรีความมั่นคง (UNSC) จำนวน 15 ชาติให้การรับรอง เป็นหน่วยงานของสหประชาชาติ (UN) ที่มี "ความรับผิดชอบหลักในการรักษาสันติภาพและความมั่นคงระหว่างประเทศ"
ข้อมติแบ่งตามหมายเลข

ดูเพิ่ม: หมวดหมู่:ข้อมติคณะมนตรีความมั่นคงแห่งสหประชาชาติแบ่งตามปี
ข้อมติทั้งหมดจะรวมอยู่ในรายการตามลำดับเวลาเหล่านี้
0001 ถึง 0100 (25 มกราคม 2489 – 27 ตุลาคม 2496)
0101 ถึง 0200 (24 พฤศจิกายน 2496 – 15 มีนาคม 2508)
0201 ถึง 0300 (19 มีนาคม 2508 – 12 ตุลาคม 2514)
0301 ถึง 0400 (20 ตุลาคม 2514 – 7 ธันวาคม 2519)
0401 ถึง 0500 (14 ธันวาคม 2519 – 28 มกราคม 2525)
0501 ถึง 0600 (25 กุมภาพันธ์ 2525 – 19 ตุลาคม 2530)
0601 ถึง 0700 (30 ตุลาคม 2530 – 17 มิถุนายน 2534)
0701 ถึง 0800 (31 กรกฎาคม 2534 – 8 มกราคม 2536)
0801 ถึง 0900 (8 มกราคม 2536 – 4 มีนาคม 2537)
0901 ถึง 1000 (4 มีนาคม 2537 – 23 มิถุนายน 2538)
1001 ถึง 1100 (30 มิถุนายน 2538 – 27 มีนาคม 2540)
1101 ถึง 1200 (28 มีนาคม 2540 – 30 กันยายน 2541)
1201 ถึง 1300 (15 ตุลาคม 2541 – 31 พฤษภาคม 2543)
1301 ถึง 1400 (31 พฤษภาคม 2543 – 28 มีนาคม 2545)
1401 ถึง 1500 (28 มีนาคม 2545 – 14 สิงหาคม 2546)
1501 ถึง 1600 (31 พฤษภาคม 2548 – 10 สิงหาคม 2549)
1601 ถึง 1700 (31 พฤษภาคม 2548 – 10 สิงหาคม 2549)
1701 ถึง 1800 (11 สิงหาคม 2549 – 20 กุมภาพันธ์ 2551)
1801 ถึง 1900 (20 กุมภาพันธ์ 2551 – 16 ธันวาคม 2552)
1901 ถึง 2000 (16 ธันวาคม 2552 – 27 กรกฎาคม 2554)
2001 ถึง 2100 (28 กรกฎาคม 2554 – 25 เมษายน 2556)
2101 ถึง 2200 (25 เมษายน 2556 – 12 กุมภาพันธ์ 2558)
2201 ถึง 2300 (15 กุมภาพันธ์ 2558 – 26 กรกฎาคม 2559)
2301 ถึง 2400 (26 กรกฎาคม 2559 – 8 กุมภาพันธ์ 2561)
2401 ถึง 2500 (24 กุมภาพันธ์ 2561 – 4 ธันวาคม 2562)
2501 ถึง 2600 (16 ธันวาคม 2562 – 15 ตุลาคม 2564)
2601 ถึง 2700 (29 ตุลาคม 2564 – 19 ตุลาคม 2566)
2701 ถึง 2800 (19 ตุลาคม 2566 – ปัจจุบัน)
ข้อมติแบ่งตามปี

ลิงก์เหล่านี้ตรงไปยังปี (หรือด้านล่างสุดของหน้า) ในรายการใดรายการหนึ่งในส่วน ข้อมติแบ่งตามหมายเลข บางปียังคงมีรายการต่อเนื่องอยู่ในรายการถัดไป
2489
2490
2491
2492
2493
2494
2495
2496
2497
2498
2499
2500
2501
2502
2503
2504
2505
2506
2507
2508
2509
2510
2511
2512
2513
2514
2515
2516
2517
2518
2519
2520
2521
2522
2523
2524
2525
2526
2527
2528
2529
2530
2531
2532
2533
2534
2535
2536
2537
2538
2539
2540
2541
2542
2543
2544
2545
2546
2547
2548
2549
2550
2551
2552
2553
2554
2555
2556
2557
2558
2559
2560
2561
2562
2563
2564
2565
2566
2567
ข้อมติแบ่งตามหัวข้อ

ดูเพิ่ม: หมวดหมู่:ข้อมติคณะมนตรีความมั่นคงแห่งสหประชาชาติแบ่งตามหัวข้อ
รายการเหล่านี้คือข้อมติเกี่ยวกับหัวข้อเดียวกัน สามารถดูหัวข้อเพิ่มเติมใน หมวดหมู่:ข้อมติคณะมนตรีความมั่นคงแห่งสหประชาชาติแบ่งตามหัวข้อ แต่จะแสดงเฉพาะลิงก์ไปยังมติพร้อมบทความของตนเอง
ไซปรัส
อิหร่าน
อิรัก
อิสราเอล
เลบานอน
ความขัดแย้งในนากอร์โน-คาราบัค
เกาหลีเหนือ
ปาเลสไตน์
ซีเรีย
เวสเทิร์นสะฮารา
เยเมน
ความขัดแย้งในอดีตยูโกสลาเวีย
ข้อมติที่ถูกคัดค้าน

ข้อมติที่ถูกคัดค้านจะไม่ถูกนำมาใช้ ดังนั้นจึงไม่รวมอยู่ในรายการก่อนหน้านี้
รายการข้อมติที่ถูกยับยั้ง
ข้อมติเกี่ยวกับซีเรียที่ถูกคัดค้าน
ร่างข้อมติสหประชาชาติเกี่ยวกับการตั้งถิ่นฐานของชาวอิสราเอล พ.ศ. 2554
วัดสันทราย (จังหวัดลำปาง)

| วัดสันทราย |
| --- | --- |


ที่ตั้ง: ตำบลเวียงตาล อำเภอห้างฉัตร จังหวัดลำปาง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสันทราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงตาล อำเภอห้างฉัตร จังหวัดลำปาง มีที่ดินตั้งวัดมีเนื้อที่ 1 ไร่ 3 งาน 61 ตารางวา
วัดสันทรายสร้างเมื่อ พ.ศ. 2436 เดิมมีสภาพเป็นวัดที่ถูกทิ้งรกร้างมานาน เนื่องจากมีการย้ายถิ่นฐานของหมู่บ้าน ปัจจุบันได้รับการฟื้นฟูให้เป็นวัดที่มีสภาพของการเป็นวัดที่มีพระสงฆ์ประจำอยู่ และพัฒนาสภาพวัดให้สมบูรณ์ขึ้นใหม่
เจดีย์ 1 องค์ลักษณะทรวดทรงขององค์เจดีย์เป็นสถาปัตยกรรมล้านนา เป็นฐานสี่เหลี่ยมจตุรัส ฐานเขียงชั้นล่างเป็นฐานสูง เรือนธาตุเป็นชุดฐานปัทม์ย่อเก็จบนเรือนธาตุเป็นรูปทรงกลม เป็นชั้นชุดมาลัยเถา 3 ชุดรองรับองค์ระฆัง เหนือองค์ระฆังเป็นชั้นบัลลังค์ส่วนปลียอด ปลายยอดเจดีย์ประดับด้วยฉัตรโลหะ มีกำแพงแก้วล้อมรอบบริเวณตัวองค์เจดีย์ มีซุ้มประตูทางเข้าออก
รายนามเจ้าอาวาส

พระอธิการอิ่นคำ พ.ศ. 2436–2447
พระอธิการใจ อุตตโม พ.ศ. 2447–2507
พระแก้วมา จิตตปุญโญ พ.ศ. 2508–2514
พระไหล่ ฐานธมโม พ.ศ. 2514–2518
พระอธิการประเสริฐ ฐานวโร พ.ศ. 2519–2523
พระหลัน พ.ศ. 2526
พระสอน ฐิตปุญโญ
รายชื่อภาพยนตร์ไทย พ.ศ. 2525

| สัตว์สาวผู้น่ารัก (2525) |  |  | ผู้กำกับ:  สมเดช สันติประชา | นำแสดงโดย:  สิริรัตน์ นวทรัพย์, เอกรัฐ ศรีเบญจรัตน์, ลินดา ค้าธัญเจริญ, รอง เค้ามูลคดี, สมควร กระจ่างศาสตร์, พูนสวัสดิ์ ธีมากร, สมศักดิ์ ชัยสงคราม |  |
| สายสวาทยังไม่สิ้น (2525) | บทประพันธ์:  แขไข เทวินทร์ | ผู้สร้าง:  ไฟว์สตาร์โปรดักชั่น | ผู้กำกับ:  แจ๊สสยาม | นำแสดงโดย:  พิศาล อัครเศรณี, ฉัตรชัย เปล่งพานิช, สินจัย หงษ์ไทย, ส.อาสนจินดา | ฉายวันที่ 22 พฤษภาคม พ.ศ. 2525 |
| สายเลือดเดียวกัน (2525) |  |  | ผู้กำกับ:  ชายน้อย รุจิโรจน์ | นำแสดงโดย:  สรพงศ์ ชาตรี, นันทิดา แก้วบัวสาย, ธิติมา สังขพิทักษ์, ไกรสร แสงอนันต์, นุสรา โรจน์อำไพ, สุพรรณี จิตต์เที่ยง, สมศักดิ์ ชัยสงคราม, พิภพ ภู่ภิญโญ |  |
| สาวจอมกวน (2525) |  |  | ผู้กำกับ:  วิจารณ์ ภักดีวิจิตร | นำแสดงโดย:  จารุณี สุขสวัสดิ์, ทูน หิรัญทรัพย์, ส.อาสนจินดา, ล้อต๊อก, รอง เค้ามูลคดี, จุรี โอศิริ |  |
| สี่คิงส์ (2525) |  |  | ผู้กำกับ:  เชาว์ มีคุณสุต | นำแสดงโดย:  สรพงศ์ ชาตรี, พอเจตน์ แก่นเพชร, นาท ภูวนัย, เนาวรัตน์ ยุกตะนันท์, วิยะดา อุมารินทร์, ครรชิต ขวัญประชา, สอาด เปี่ยมพงษ์สานต์, ดามพ์ ดัสกร, พิราวรรณ ประสพศาสตร์, พิภพ ภู่ภิญโญ | ฉายวันที่ 29 พฤษภาคม พ.ศ. 2525 |
| แสนซน (2525) | บทประพันธ์:  เทพ เทวี | ผู้สร้าง:  สันตะวินโปรดักชั่น | ผู้กำกับ:  ประวิทย์ ลีลาไว | นำแสดงโดย:  จารุณี สุขสวัสดิ์, ไกรสร แสงอนันต์, ด.ช.สานิตย์, ด.ช.เอกชัย, ด.ญ.ดวงตา, สมศักดิ์ ชัยสงคราม | ฉายวันที่ 20 กุมภาพันธ์ พ.ศ. 2525 |
| หนูอยากเป็นทหาร (2525) |  |  | ผู้กำกับ:  ประกอบ ไชยพิพัฒน์ | นำแสดงโดย:  ปิยะพงษ์ ผิวอ่อน, นันทิดา แก้วบัวสาย, เทพ โพธิ์งาม, จุ๋มจิ๋ม เข็มเล็ก, อำภา ภูษิต, เพชร ดาราฉาย |  |
| หล่อลากดิน (2525) |  |  | ผู้กำกับ:  หม่อมเจ้าทิพยฉัตร ฉัตรชัย | นำแสดงโดย:  ทูน หิรัญทรัพย์, เนาวรัตน์ ยุกตะนันท์, ลักษณ์ อภิชาติ, มยุรา ธนะบุตร, ไพรวัลย์ ลูกเพชร, เด๋อ ดอกสะเดา | ฉายวันที่ 29 พฤษภาคม พ.ศ. 2525 |
| หัวใจดื้อรัก (2525) |  |  |  | นำแสดงโดย:  เนาวรัตน์ ยุกตะนันท์, ไกรสร แสงอนันต์ |  |
| เหนือชีวิต (2525) |  |  | ผู้กำกับ:  สนาน คราประยูร | นำแสดงโดย:  สีหศักดิ์ ชุมสาย ณ อยุธยา, เนาวรัตน์ ยุกตะนันท์, พิศมัย วิไลศักดิ์, นพพล โกมารชุน, อลิศ คริสตัน, นิภาพร นงนุช |  |
| อาจารย์อ้วนสติเฟื่อง (2525) |  |  | ผู้กำกับ:  ศุภักษร | นำแสดงโดย:  จุ๋มจิ๋ม เข็มเล็ก, อรพรรณ พานทอง, นันทิดา แก้วบัวสาย, อำภา ภูษิต, เทพ โพธิ์งาม, ดู๋ ดอกกระโดน | ฉายวันที่ 9 ตุลาคม พ.ศ. 2525 |
| อีสาวทรหด (2525) |  | ผู้สร้าง:  แอล.พี.โปรดักชั่น | ผู้กำกับ:  นันทวัช | นำแสดงโดย:  ปิยะมาศ โมนยะกุล, ไกรสร แสงอนันต์, เพ็ญพักตร์ ศิริกุล, ดารินทร์ บุญคุ้มครอง | ฉายวันที่ 8 ตุลาคม พ.ศ. 2525 |
| ไอ้ผาง ร.ฟ.ท. (2525) |  | ผู้สร้าง:  โคลีเซี่ยมโปรดักชั่น | ผู้กำกับ:  มนู วรรณายก | นำแสดงโดย:  สรพงศ์ ชาตรี, หม่อมหลวงสุรีย์วัล สุริยง, โกวิท วัฒนกุล, ธิติมา สังขพิทักษ์, มานพ อัศวเทพ, ชาลี อินทรวิจิตร, สมศักดิ์ ชัยสงคราม, มานพ อัศวเทพ, ฤทธิ์ ลือชา, ศรินทิพย์ ศิริวรรณ, พิภพ ภู่ภิญโญ, พันนา ฤทธิไกร, ภํ่า กะป้อกกะแป๊ก | ฉายวันที่ 6 พฤศจิกายน พ.ศ. 2525 |
| ไอ้หนุ่มรถไถ (2525) |  | ผู้สร้าง:  จิ๊กเกอร์โปรดักชั่น | ผู้กำกับ:  หม่อมเจ้าทิพยฉัตร ฉัตรชัย | นำแสดงโดย:  สรพงศ์ ชาตรี, เนาวรัตน์ ยุกตะนันท์, ยุวนารี ธิดารัตน์, ส.อาสนจินดา, สมควร กระจ่างศาสตร์, เด๋อ ดอกสะเดา | ฉายวันที่ 5 พฤศจิกายน พ.ศ. 2525 |
วัดแสนเมืองมา

| วัดแสนเมืองมา |
| --- | --- |


ที่ตั้ง: ตำบลหย่วน อำเภอเชียงคำ จังหวัดพะเยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแสนเมืองมา ตั้งอยู่บ้านมาง ตำบลหย่วน อำเภอเชียงคำ จังหวัดพะเยา เดิมชื่อว่า วัดมาง เป็นวัดที่สร้างขึ้น ในสมัยรัชกาลที่ 1 ราว พ.ศ. 2351 สร้างโดยชาวเมืองมาง มณฑลยูนานที่ถูกเจ้าเมืองน่านกวาดต้อนมา วัดสร้างตามแบบสถาปัตยกรรมไทลื้อลวดลายบนหน้าบ้น  ภายในวิหารมีภาพเขียนวิถีชีวิตของชาวไทลื้อ หลังคาวิหารที่ซ้อนลดกันหลายชั้น ประดับด้วยช่อฟ้า ซึ่งทำเป็นรูปหงษ์แกะสลัก หรือตัวนาคคาบแก้ว นอกนั้นมีการประดับประดาด้วยไม้แกะสลัก
สงครามแห่งเบเลริอันด์

ในปกรณัมชุด ซิลมาริลลิออน ของ เจ. อาร์. อาร์. โทลคีน มีสงครามเกิดขึ้นหลายครั้งระหว่างพวกเอลฟ์ในแผ่นดินเบเลริอันด์ กับกองกำลังฝ่ายมารของมอร์กอธ ในระหว่างยุคที่หนึ่งของโลก  สงครามเหล่านี้เรียกชื่อว่า สงครามแห่งเบเลริอันด์ หรือบางครั้งก็เรียกว่า สงครามแห่งอัญมณี เนื่องจากในการสงครามทั้งหมด เกิดขึ้นเนื่องจากการช่วงชิงอัญมณี ซิลมาริล
สงครามแห่งเบเลริอันด์เกิดขึ้นทั้งสิ้น 6 ครั้ง คือ
สงครามครั้งแรกแห่งเบเลริอันด์  เกิดขึ้นก่อนที่พวกโนลดอร์จะหวนคืนสู่มิดเดิลเอิร์ธ เป็นการต่อสู้ระหว่างทัพมอร์กอธกับเอลฟ์ชาวซินดาร์และลายเควนดิ
สงครามครั้งที่สอง มีชื่อเรียกว่า ดากอร์-นูอิน-กิลิอัธ หรือ การสัประยุทธ์ใต้หมู่ดาว เป็นการศึกของชาวโนลดอร์ภายใต้การนำของเฟอานอร์และโอรสทั้งเจ็ด ฝ่ายโนลดอร์ได้รับชัยชนะ แต่เฟอานอร์สิ้นพระชนม์
สงครามครั้งที่สาม มีชื่อเรียกว่า ดากอร์อะกลาเร็บ หรือ การสัประยุทธ์อันรุ่งโรจน์ ฝ่ายโนลดอร์ได้ชัยชนะ และเริ่มการปิดล้อมอังก์บันด์
ระหว่างนี้มีการรบย่อยๆ หลายครั้ง ซึ่งไม่นับเป็นการสัประยุทธ์ใหญ่
สงครามครั้งที่สี่ มีชื่อเรียกว่า ดากอร์บราโกลลัค หรือ การสัประยุทธ์แห่งเพลิงฉับพลัน เนื่องจากการปล่อยลาวาออกจากภูธังโกโรดริม ทำให้ฝ่ายโนลดอร์เสียหายยับเยิน เป็นอันสิ้นสุดการปิดล้อมอังก์บันด์ ฟิงโกลฟินท้าดวลกับมอร์กอธหลังสงครามคราวนี้ และถูกสังหาร
สงครามครั้งที่ห้า มีชื่อเรียกว่า เนียร์นายธ์อาร์นอยดิอัด หรือ สงครามมหาวิปโยค ทัพผสมระหว่างเอลฟ์และมนุษย์แตกพ่ายอย่างราบคาบ
มีการรบย่อยที่ทุ่งทุมฮาลัด ระหว่างทัพนาร์โกธรอนด์ภายใต้การนำของโอโรเดร็ธและทูริน แต่ก็ถูกทัพอังก์บันด์นำโดยเกลารุงตีแตกยับเยิน นำไปสู่การล่มสลายของนาร์โกธรอนด์
การรบย่อยอีกครั้งในคราวการล่มสลายของกอนโดลิน
สงครามครั้งที่หก เป็นสงครามของปวงเทพ มีชื่อว่า มหาสงคราม หรือ สงครามแห่งความโกรธา เป็นการสิ้นสุดยุคที่หนึ่งของอาร์ดา แผ่นดินเบเลริอันด์จมลงสู่ใต้มหาสมุทร
วัดแสมขาวเจริญราษฏร์ศรัทธาราม

| วัดแสมขาวเจริญราษฏร์ศรัทธาราม |
| --- | --- |

ชื่อสามัญ: วัดแสมขาวเจริญราษฏร์ศรัทธาราม, วัดแสมขาว
ที่ตั้ง: ตำบลสองคลอง อำเภอบางปะกง จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระคชาญ  คชายปญฺโญ (หลวงพี่เขียด)
 สถานีย่อยพระพุทธศาสนา
วัดแสมขาวเจริญราษฏร์ศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสองคลอง อำเภอบางปะกง จังหวัดฉะเชิงเทรา มีเนื้อที่ 23 ไร่ 49 ตารางวา ปัจจุบันมีพระคชาญ  คชายปญฺโญดำรงตำแหน่งเจ้าอาวาส
วัดแสมขาวเจริญราษฏร์ศรัทธารามตั้งอยู่บ้านแสมขาว โดยชาวบ้านในละแวกนั้นได้ริเริ่มสร้างวัดโดยปลูกเป็นศาลามุงจาก แล้วนิมนต์พระสงฆ์จากวัดใกล้เคียงมาทำบุญในทุกวันพระ 8 ค่ำ 15 ค่ำ แล้วนิมนต์กลับวัด ทำเช่นนี้นานหลายปี ต่อมาประมาณ พ.ศ. 2491 ประชาชนเริ่มมีมากขึ้น ไม่สะดวกที่จะนิมนต์พระ  ชาวบ้านจึงคิดที่จะสร้างวัดให้พระมาอยู่จำพรรษา จึงได้รื้อศาลามุงจากหลังเดิมและถอยมาที่ชลประทาน ปลูกเป็นศาลาสังกะสี 1 หลัง กุฏิอีก 1 หลัง นิมนต์พระมาจำพรรษาอยู่ 1 รูป ต่อมา พ.ศ. 2495 ชาวบ้านได้ถวายที่ดินเพื่อสร้างวัด จึงได้ย้ายวัดมาที่ดินผืนนี้โดยปลูกศาลาสังกะสีและกุฏิเหมือนเดิม ต่อมา พ.ศ. 2499–2500 ก่อสร้างศาลาการเปรียญ 1 หลัง กว้าง 4 วา ยาว 12 วา เพื่อใช้เป็นที่บำเพ็ญกุศล
จนได้ตั้งเป็นวัดเมื่อ พ.ศ. 2501 ได้รับพระราชทานวิสุงคามสีมาเมื่อ พ.ศ. 2505 เขตวิสุงคามสีมากว้าง 40 เมตร ยาว 80 เมตร ประกอบพิธีผูกพัทธสีมาเมื่อวันที่ 19 กุมภาพันธ์ พ.ศ. 2526
วัดแสนสุขสุทธิวราราม

| วัดแสนสุขสุทธิวราราม |
| --- | --- |


ชื่อสามัญ: วัดแสนสุขสุทธิวราราม, วัดแสนสุข
ที่ตั้ง: ตำบลแสนสุข อำเภอเมืองชลบุรี จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแสนสุขสุทธิวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแสนสุข อำเภอเมืองชลบุรี จังหวัดชลบุรี มีพื้นที่กว้างกว่า 30 ไร่
วัดแสนสุขสุทธิวราราม หรือ วัดแสนสุข ตั้งวัดเมื่อวันที่ 13 กรกฎาคม พ.ศ. 2513 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2563
อาคารเสนาสนะที่สำคัญ ได้แก่ มหาเจดีย์เกตุแก้วจุฬามณีอาสนสุขมหาวิหาร มีลักษณะคล้ายเจดีย์วัดอัษฎางคนิมิตรบนเกาะสีชัง รอบด้านทั้ง 4 ทิศของมหาเจดีย์ล้อมรอบด้วยพญานาค 7 เศียร ซึ่งผู้สร้างคือนางง้วย กาญจนวิสิษฐผล เจ้าของและผู้ก่อตั้งบริษัทจิ้วฮวด จำกัด ภายในมหาเจดีย์มีพระประธานสีทองอร่ามองค์ใหญ่ องค์พระประธานถูกล้อมรอบด้วยเสา 8 ต้น นอกจากนั้นวัดยังมีประติมากรรมปูนปั้นแดนสวรรค์ เมืองนรก มีศาลาจัตุรมุขที่ประดิษฐานพระบรมรูปพระบาทสมเด็จพระจุลจอมเกล้าเจ้าอยู่หัว บริเวณแสดงภาพเทพเจ้าตามลัทธิศาสนาต่าง ๆ เช่น กำเนิดพระเยซู เจ้าแม่กวนอิม เทพแห่งศาสนาพราหมณ์หรือ 18 อรหันต์
วัดสันป่าตอง

| วัดสันป่าตอง |
| --- | --- |


ชื่อสามัญ: วัดสันป่าตอง, 	วัดสันป่าตองหลวง, วัดสันป่าตอง (หลวง)
ที่ตั้ง: ตำบลยุหว่า อำเภอสันป่าตอง จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสันป่าตอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยุหว่า อำเภอสันป่าตอง จังหวัดเชียงใหม่ จังหวัดเชียงใหม่ ที่ดินตั้งวัดมีเนื้อที่ 3 ไร่ 1 งาน 11 ตารางวา โฉนดเลขที่ 7413 มีที่ธรณีสงฆ์จำนวน 3 แปลง เนื้อที่ 2 ไร่ 20 ตารางวา โฉนดเลขที่ 7411 เลขที่ 7412 และเลขที่ 7414 ปัจจุบันมีพระครูอภินันท์เขมคุณ เขมนนฺโท เป็นเจ้าอาวาส
วัดสันป่าตองสร้างเมื่อ พ.ศ. 2320 ในสมัยสมเด็จพระเจ้าตากสินของราชวงค์จักรี สมัยพระเจ้ากาวิละเมืองเชียงใหม่ ตั้งเป็นวัดตามที่แจ้งในทะเบียนวัดที่จังหวัดได้ส่งมาเมื่อวันที่ 9 พฤษภาคม พ.ศ. 2350 ได้รับพระราชทานวิสุงคามสีมาเมื่อวันที่ 1 กรกฎาคม พ.ศ. 2517 เขตวิสุงคามสีมา กว้าง 8 เมตร ยาว 12 เมตร
อาคารเสนาสนะที่สำคัญ ได้แก่ อุโบสถสร้างจากคอนกรีตเสริมเหล็ก มีบานประตูหน้าต่าง แกะสลักด้วยลายดอกไม้และภาพพุทธประวัติตอนเสด็จบวช ศาลาการเปรียญ กุฏิสงฆ์ 2 หลัง หอไตรทำด้วยไม้แกะสลัก วิหาร ศาลาบำเพ็ญบุญ เจดีย์โบราณ
รายนามเจ้าอาวาส

พระอธิการกินญ์
พระอธิการโปธิ
พระอธิการอุประ
พระอธิการสุวรรณ์
พระอธิการโจ๋ อนนโท
พระอธิการตวง ธมมสาโร
พระครูอภินันท์เขมคุณ เขมนนฺโท
วัดสมุหประดิษฐาราม

| วัดสมุหประดิษฐาราม |
| --- | --- |


ที่ตั้ง: ตำบลสวนดอกไม้ อำเภอเสาไห้ จังหวัดสระบุรี
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดสมุหประดิษฐาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลสวนดอกไม้ อำเภอเสาไห้ จังหวัดสระบุรี
ประวัติ

วัดสมุหประดิษฐารามสร้างขึ้นในสมัยพระบาทสมเด็จพระนั่งเกล้าเจ้าอยู่หัว โดยเจ้าพระยานิกรบดินทร์ (โต กัลยาณมิตร) ต้นตระกูลกัลยาณมิตร สร้างเพื่ออุทิศให้แก่มารดา เมื่อสร้างเสร็จแล้วจึงได้น้อมเกล้าฯ ถวายเป็นพระอารามหลวง และสันนิษฐานว่าครั้งหนึ่งวัดแห่งนี้ เคยใช้เป็นสถานที่ทำพิธีถือน้ำพระพิพัฒน์สัตยาของข้าราชการในจังหวัดสระบุรี ก่อนถูกยกเลิกไปภายหลัง
ด้านการการศึกษา ได้จัดศาลาโรงธรรม (ศาลาการเปรียญ) ในวัดเป็นโรงเรียนประชาบาลแห่งแรกของจังหวัดสระบุรี นามว่า โรงเรียนประถมสมุหประดิษฐ์ เปิดสอนเมื่อวันที่ 9 พฤษภาคม ร.ศ. 126 (พ.ศ. 2451) ในสมัยพระศีลวิสุทธิดิลก (โต ธมฺมปญฺโญ) ปกครองวัด ได้เปิดเรียนนักธรรม พ.ศ. 2458 และ เปิดเรียนบาลีเมื่อ พ.ศ. 2477
อาคารเสนาสนะ

พระอุโบสถสร้างเสร็จเมื่อประมาณ พ.ศ. 2404 หน้าบันเป็นปูนปั้นรูปตราแผ่นดินรัชกาลที่ 3 ประดับลวดลายดอกไม้และสิงห์ สัญลักษณ์กระทรวงมหาดไทย มีซุ้มประตูกำแพงแก้ว ด้านหน้าพระอุโบสถได้รับอิทธิพลศิลปกรรมจีน กรอบซุ้มประตูด้านหลังอุโบสถ และลวดลายเซี่ยวกางบนบานประตู เป็นทวารบาลแบบจีน ยืนบนหลังสิงโต พระประธานในอุโบสถ มีนามว่า พระพุทธรัชกัลยาณมิตรประดิษฐาราม เป็นพระปางมารวิชัย หล่อโลหะลงรักปิดทอง อัญเชิญมาจากสุโขทัย ภายในโบสถ์มีจิตรกรรมฝาผนัง เหนือช่องหน้าต่างทั้งสี่ด้าน เขียนลายพุ่มข้าวบิณฑ์ก้านแย่ง บนผนังด้านขวาหลังพระประธาน เขียนภาพวิถีชีวิตในอดีต
ด้านข้างพระอุโบสถ มีเจดีย์ทรงกลมบนฐานแปดเหลี่ยม มีกำแพงแก้วล้อมรอบ มีบันได 4 ด้าน นัยว่าเจ้าพระยานิกรบดินทร์ (โต) ผู้สร้างวัด ได้บรรจุอัฐิธาตุของมารดาไว้ พระเจดีย์องค์นี้สร้างพร้อมกับอุโบสถ บนหอสวดมนต์ มีตุ๊กตาจีน 2 ตัว เดิมตั้งไว้หน้าพระอุโบสถ ไม่ทราบว่าได้มาจากที่ใด ใครเป็นผู้ถวายให้วัด ยังมีธรรมาสน์ลายทอง ปรากฏพระปรมาภิไธยย่อ จปร. เป็นสังหาริมวัตถุที่พระราชทานในงานถวายพระเพลิงพระบรมศพพระบาทสมเด็จพระจุลจอมเกล้าเจ้าอยู่หัว
วัดประทุมธรรมชาติ

| วัดประทุมธรรมชาติ |
| --- | --- |

ชื่อสามัญ: วัดประทุมธรรมชาติ, วัดปทุมธรรมชาติ, วัดบ้านแกใหญ่, วัดแกใหญ่
ที่ตั้ง: ตำบลแกใหญ่ อำเภอเมืองสุรินทร์ จังหวัดสุรินทร์
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดประทุมธรรมชาติ บ้างเขียน วัดปทุมธรรมชาติ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแกใหญ่ อำเภอเมืองสุรินทร์ จังหวัดสุรินทร์
ประวัติ

วัดประทุมธรรมชาติ ชาวบ้านเรียกกันว่า วัดบ้านแกใหญ่ หรือ วัดแกใหญ่ ตั้งชื่อตามหมู่บ้าน แต่เดิมวัดตั้งอยู่บนที่เนินสูงในดินธรณีสงฆ์ หรือในปัจจุบันคือหอประชุมและสถานีอนามัยหลังเก่าของบ้านแกใหญ่ หมู่ที่ 10 ต่อมาพระครูธรรมธัชพิมล (หลวงปู่ทุน ธฺมมปญโญ) ท่านได้ย้ายมาสร้างในพื้นที่ปัจจุบัน เหตุที่ชื่อว่า วัดประทุมธรรมชาติ เพราะมีดอกบัวที่เกิดขึ้นเองตามธรรมชาติในสระน้ำ (ปัจจุบันไม่มีแล้ว) ตั้งเป็นวัดเมื่อ พ.ศ. 2432 ได้รับพระราชทานวิสุงคามสีมาเมื่อวันที่ 15 กันยายน พ.ศ. 2530
สิม

อุโบสถหรือสิมสร้างขึ้นเมื่อ พ.ศ. 2460 แล้วเสร็จและมีการผูกพัทธสีมาเมื่อ 1 มีนาคม พ.ศ. 2462 กรมศิลปากรประกาศขึ้นทะเบียนและกำหนดเขตที่ดินโบราณสถาน โดยประกาศในราชกิจจานุเบกษา เล่ม 119 ตอนพิเศษ 117 ง หน้า 9 วันที่ 29 พฤศจิกายน พ.ศ. 2545 พื้นที่โบราณสถานประมาณ 4 ไร่ 0 งาน 46 ตารางวา
สิมสร้างโดยการนำของพระครูธรรมธัชพิมล อดีตเจ้าอาวาส ช่างเป็นชาวเขมรที่มาอยู่ที่บ้านแกใหญ่ มีลักษณะสถาปัตยกรรมพื้นบ้าน สร้างด้วยไม้ที่ได้มาจากบริเวณป่าใกล้เคียง ขนาด 5 ช่วงเสา กว้าง 7.25 เมตร ยาว 10.60 เมตร หลังคาทรงจั่วสองชั้น ชั้นบนลดมุขด้านหน้าและด้านหลังหน้าบันมีชานจั่วแกะสลักลวดลาย ส่วนบนหลังคาประดับด้วยโหง่ ลำยอง นาคสะดุ้งและหางหงส์ไม้ หลังคาชั้นลดแบบปั้นหยาคลุมตลอดทั้งสี่ด้าน ตัวอาคารตั้งอยู่บนพื้นดิน มีเสาไม้สี่เหลี่ยม รวม 24 ต้น จุดเด่นของสิมคือมีหน้าบันมีชานจั่วเป็นไม้แกะสลักลวดลายด้านทิศตะวันออกแกะสลักลวดลายรูปเทพพนม ท่ามกลางลวดลายพันธุ์พฤกษา ด้านทิศตะวันตกแกะสลักลวดลายราหู ท่ามกลางลวดลายพันธุ์พฤกษา บริเวณเชิงชายมีการแกะสลัก
วัดแสนสุข (แก้ความกำกวม)

วัดแสนสุข อาจหมายถึง
วัดแสนสุข เขตมีนบุรี กรุงเทพมหานคร
วัดแสนสุข อำเภอท่าคันโท จังหวัดกาฬสินธุ์
วัดแสนสุข อำเภอขาณุวรลักษบุรี จังหวัดกำแพงเพชร
วัดแสนสุข อำเภอเมือง จังหวัดชลบุรี
วัดแสนสุข อำเภอเขาสมิง จังหวัดตราด
วัดแสนสุข อำเภอครบุรี จังหวัดนครราชสีมา
วัดแสนสุข อำเภอห้วยแถลง จังหวัดนครราชสีมา
วัดแสนสุข อำเภอเมือง จังหวัดเพชรบูรณ์
วัดแสนสุข อำเภอราษีไศล จังหวัดศรีสะเกษ
วัดแสนสุข อำเภออรัญประเทศ จังหวัดสระแก้ว
วัดแสนสุข อำเภอป่าโมก จังหวัดอ่างทอง
วัดแสนสุข อำเภอเดชอุดม จังหวัดอุบลราชธานี
วัดแสนสุข อำเภอนาจะหลวย จังหวัดอุบลราชธานี
วัดแสนสุข อำเภอวารินชำราบ จังหวัดอุบลราชธานี